Eduardo Vargas

Eduardo Jesús Vargas Rojas (sündinud 20. novembril 1989 Santiagos) on Tšiili jalgpallur, kes mängib ründaja või äärepoolkaitsjana Brasiilia kõrgliiga klubis Atlético Mineiro.

Klubikarjääri jooksul on ta muuhulgas mänginud Itaalia kõrgliiga klubis SSC Napoli, Hispaania kõrgliiga klubis Valencia, Inglismaa kõrgliiga klubis Queens Park Rangers, Saksamaa kõrgliiga klubis Hoffenheim ja Mehhiko kõrgliiga klubis Tigres UANL.

2011. aastal on ta valitud Tšiiili aasta jalgpalluriks.

 Koondisekarjäär 
Debüüdi Tšiili rahvuskoondises tegi Vargas 4. novembril 2009 mängus Paraguay vastu."Un sparring y Paredes le dieron un agónico triunfo a la "Roja" ante Paraguay". Emol. 5.11.2009. Vaadatud 20.6.2017

Esimese värava lõi ta rahvuskoondises 2. septembril 2011 sõprusmängus Hispaania vastu.

2014. aasta maailmameistrivõistluste teises alagrupimängus 18. juunil lõi ta värava Hispaaniale."Spain crash out as irresistible Chile prove too much of a handful". The Guardian. 18.6.2014. Vaadatud 20.6.2017

2015. aasta Copa América esimeses alagrupimängus 11. juunil lõi ta värava Ecuadorile ja 15. juunil toimunud teises alagrupimängus värava Mehhikole. 29. juunil toimunud poolfinaalmängus Peruu vastu lõi Vargas kaks väravat ja aitas koondise finaali. Finaalis kohtuti Argentinaga, keda võideti penaltiseerias ja tuldi esimest korda Copa América võitjaks. Vargas oli nelja väravaga Peruu mängija Paolo Guerrero kõrval turniiri suurim väravakütt, lisaks valiti ta turniiri sümboolsesse koosseisu."Copa América 2015 - Team of the tournament". 5.7.2015. Vaadatud 20.6.2017

2016. aasta Copa América Centenario viimases alagrupimängus 14. juunil lõi ta kaks väravat Panamale. 18. juunil toimunud veerandfinaalmängus kohtuti Mehhikoga, keda võideti koguni 7:0. Vargas lõi mängus neli väravat. Finaalis kohtuti Argentinaga, keda taas penaltiseerias võideti."Chile beat Argentina on penalties to win Copa América – as it happened". The Guardian. 27.6.2017. Vaadatud 20.6.2017 Vargas oli kuue väravaga turniiri suurim väravakütt, võites Kuldse Saapa auhinna, lisaks valiti ta taas ka turniiri sümboolsesse koosseisu."TSG announces Copa America Centenario Awards". concacaf.com. 27.6.2017. Vaadatud 20.6.2017

2017. aasta FIFA konföderatsioonide karika esimeses alagrupimängus 18. juunil lõi ta värava Kamerunile."Tšiili alistas kahe hilise värava toel Kameruni". ERR Sport. 18.6.2017. Vaadatud 20.6.2017

 Saavutused 
Universidad de Chile
Torneo Apertura: 2011
Torneo Clausura: 2011
Copa Sudamericana: 2011
Napoli
Coppa Italia: 2011–12
Tigres UANL
Liga MX: Apertura 2017, Clausura 2019
Campeón de Campeones: 2017, 2018
Campeones Cup: 2018

 Viited 

 Välislingid 

Kategooria:Tšiili jalgpallurid
Kategooria:SSC Napoli mängijad
Kategooria:Grêmio Foot-Ball Porto Alegrense mängijad
Kategooria:Valencia CF mängijad
Kategooria:Queens Park Rangers FC mängijad
Kategooria:TSG 1899 Hoffenheimi jalgpallurid
Kategooria:Tigres UANL-i jalgpallurid
Kategooria:Clube Atlético Mineiro mängijad
Kategooria:Serie A mängijad
Kategooria:La Liga mängijad
Kategooria:Premier League'i mängijad
Kategooria:Bundesliga mängijad
Kategooria:Sündinud 1989